b'\n_START_ARTICLE_\nSkandis\n_START_SECTION_\nTaikymas\n_START_PARAGRAPH_\nApytikriai 20 kg (kaip Sc\xe2\x82\x82O\xe2\x82\x83) skand\xc5\xbeio sunaudojama kasmet Jungtin\xc4\x97se Amerikos Valstijose padaryti didelio intensyvumo lempas. Taip pat JAV esantis ginkl\xc5\xb3 gamintojas Smith & Wesson gamina revolverius, kuri\xc5\xb3 r\xc4\x97mas yra i\xc5\xa1 skand\xc5\xbeio lydinio, o b\xc5\xabgnas - i\xc5\xa1 titano. Skand\xc5\xbeio jodidas dedamas \xc4\xaf gyvsidabrio gar\xc5\xb3 lempas, ir tai suteikia \xc5\xa1viesos \xc5\xa1altiniams didel\xc4\xaf \xc5\xa1viesos efektyvum\xc4\x85, kuris yra pana\xc5\xa1us \xc4\xaf saul\xc4\x97s \xc5\xa1vies\xc4\x85, leid\xc5\xbeia TV kameroms atgaminti geras spalvas. Apie 80 kg skand\xc5\xbeio naudojama pagaminti lemput\xc4\x97ms. Radioaktyvus izotopas Sc-46 naudojamas naftos perdirbimo \xc4\xafmon\xc4\x97se kaip susekimo med\xc5\xbeiaga. Pagrindinis skand\xc5\xbeio taikymas pagal t\xc5\xabr\xc4\xaf yra aliuminio-skand\xc5\xbeio lydiniai aeronautikos industrijoje ir sporto reikmenims (dvira\xc4\x8diai, beisbolo lazdos, ir t. t.) jis taikomas geros kokyb\xc4\x97s gaminiams. Kai skandis sumai\xc5\xa1omas su aliuminiu, jis suteikia stiprumo (priklauso nuo i\xc5\xa1orin\xc4\x97s auk\xc5\xa1tos temperat\xc5\xabros), elastingumo, br\xc4\x99sta ir pasi\xc5\xa1alina gr\xc5\xabdeliai, ir formuojasi Al\xe2\x82\x83Sc. Be to, sumai\xc5\xa1ius su aliuminiu, suma\xc5\xbeinamas skand\xc5\xbeio kietumas.\n_START_SECTION_\nIstorija\n_START_PARAGRAPH_\nKai Dmitrijus Mendelejevas formavo periodin\xc4\x99 chemini\xc5\xb3 element\xc5\xb3 lentel\xc4\x99, skandis dar nebuvo atrastas ir mokslininkas sp\xc4\x97jam\xc4\x85 element\xc4\x85 pavadino ekaboru._NEWLINE_Larsas Fridrikas Nilsonas ir jo komanda 1879 m. pavasar\xc4\xaf ie\xc5\xa1kojo ret\xc5\xb3j\xc5\xb3 \xc5\xbeem\xc4\x97s metal\xc5\xb3 ir naudodami spektro analiz\xc4\x99, euksenito ir gadolinito mineraluose atrado nauj\xc4\x85 element\xc4\x85. Elementas pavadintas skand\xc5\xbeiu \xe2\x80\x93 i\xc5\xa1 lotyn\xc5\xb3 kalbos Scandia \xe2\x80\x93 Skandinavija. I\xc5\xa1skiriant \xc5\xa1\xc4\xaf element\xc4\x85, perdirbus 10 kg euksenito su kit\xc5\xb3 ret\xc5\xb3j\xc5\xb3 \xc5\xbeem\xc4\x97s metal\xc5\xb3 priemai\xc5\xa1omis, i\xc5\xa1gauta 2 gramai beveik gryno skand\xc5\xbeio oksido (Sc\xe2\x82\x82O\xe2\x82\x83)._NEWLINE_Metalinis skandis buvo pirm\xc4\x85kart i\xc5\xa1gautas 1937 m., li\xc4\x8dio, pota\xc5\xa1o ir skand\xc5\xbeio chlorido eutektinio lydymo elektrolize prie 700-800\xc2\xa0\xc2\xb0C. Volframo viela dubenyje skysto cinko dedama \xc4\xaf tiglyje esant\xc4\xaf grafit\xc4\x85 su elektrodu. Pirmas svaras 99\xc2\xa0% grynumo skand\xc5\xbeio nebuvo i\xc5\xa1gautas iki 1960 m.\n_START_SECTION_\nTelkiniai\n_START_PARAGRAPH_\nSkandis \xc5\xbdem\xc4\x97je randamas retuosiuose Skandinavijos ir Malagasijos mineraluose (tortveititas, euksenitas, gadolinitas)._NEWLINE_21 elementas yra 23-ias pagal paplitim\xc4\x85 Saul\xc4\x97je ir kitose pana\xc5\xa1iose \xc5\xbevaig\xc5\xbed\xc4\x97se, bet \xc5\xbdem\xc4\x97je jis yra tik 50-tas. Skandis \xc5\xbdem\xc4\x97je yra paskirst\xc4\x99s gana pla\xc4\x8diai, jis susitelk\xc4\x99s ma\xc5\xbeais kiekiais vir\xc5\xa1 800 mineral\xc5\xb3. M\xc4\x97lyna berilio atmainos akvaramino spalva yra paveikta skand\xc5\xbeio. Tai svarbi retojo mineralo tortveitito dalis, jis randamas ma\xc5\xbeais kiekiais, kuris pasilieka kai volframas yra i\xc5\xa1skiriamas i\xc5\xa1 Zinvaldo volframito._NEWLINE_Tortveititas yra vienas i\xc5\xa1 pagrindini\xc5\xb3 skand\xc5\xbeio \xc5\xa1altini\xc5\xb3, urano susmulkinti liku\xc4\x8diai taip pat yra svarbus \xc5\xa1altinis. Grynas skandis komerci\xc5\xa1kai naudojamas redukuojant skand\xc5\xbeio fluorid\xc4\x85 su kalciu._NEWLINE_Pagrindinis skand\xc5\xbeio \xc5\xa1altinis yra Soviet\xc5\xb3 S\xc4\x85jung\xc5\xb3 kariuomen\xc4\x97s rezervai, kurie yra i\xc5\xa1skiriami i\xc5\xa1 urano liekan\xc5\xb3. Tai n\xc4\x97ra svarbiausia produkcija Amerikose ir Europoje.\n_START_SECTION_\nIzotopai\n_START_PARAGRAPH_\nNat\xc5\xabraliai stabilus esantis skand\xc5\xbeio izotopas yra tik vienas \xe2\x80\x93 Sc-45. Turi 13 radioaktyvi\xc5\xb3 izotop\xc5\xb3, i\xc5\xa1 j\xc5\xb3 charakterizuojama keli gana stabil\xc5\xabs \xe2\x80\x93 Sc-46 (pusam\xc5\xbeis \xe2\x80\x93 83,79 dienos), Sc-47 (pusam\xc5\xbeis 3,3492 dienos), ir Sc-48 (pusam\xc5\xbeis 43,67 valandos). Kit\xc5\xb3 radioaktyvi\xc5\xb3 izotop\xc5\xb3 skilimo pusam\xc5\xbeis yra ma\xc5\xbeiau nei 4 valandos, o daugumos i\xc5\xa1 j\xc5\xb3 skilimo pusam\xc5\xbeis yra ma\xc5\xbeiau nei 2 minut\xc4\x97s. \xc5\xa0is elementas taip pat turi 5 meta b\xc5\xabsenas kuri\xc5\xb3 stabiliausia \xe2\x80\x93 Scm-44 (t\xc2\xbd 58,6 h)._NEWLINE_Skand\xc5\xbeio izotop\xc5\xb3 atominis svoris svyruoja nuo 39,978 a.m.v. (Sc-40) iki 53,963 a.m.v. (Sc-54). Pagrindinis radioaktyvusis skilimas Sc-45, yra elektrono pagavimas ir beta emisija. Pagrindiniai Sc-45 skilimo produktai yra kalcio ir titano izotopai.'